*Projekts*

2021. gads “\_\_\_\_” \_\_\_\_\_\_\_\_\_\_ Noteikumi Nr.

Rīgā (prot. Nr. .§)

**Grozījumi Ministru kabineta 2016. gada 5. jūlija noteikumos**

**Nr. 427 “Noteikumi par valsts pensijas piešķiršanas, pārrēķināšanas**

**un izmaksas nosacījumiem un kārtību”**

*Izdoti saskaņā ar likuma “Par valsts pensijām”*

*16. panta piekto daļu un 28. panta trešo daļu*

1. Izdarīt Ministru kabineta 2016. gada 5. jūlija noteikumos Nr. 427 “Noteikumi par valsts pensijas piešķiršanas, pārrēķināšanas un izmaksas nosacījumiem un kārtību” (Latvijas Vēstnesis, 2016, 129. nr.) šādus grozījumus:

* 1. Izteikt noteikumu nosaukumu šādā redakcijā:

„**Noteikumi par valsts pensijas piešķiršanu, pārrēķināšanu un izmaksu, vidējās apdrošināšanas iemaksu algas aprēķināšanas kārtību invaliditātes pensijas noteikšanai**”;

* 1. izteikt norādi, uz kāda likuma pamata noteikumi izdoti, šādā redakcijā:

„Izdoti saskaņā ar likuma “Par valsts pensijām” 16. panta piekto daļu un 28. panta trešo daļu”;

* 1. izteikt 1. punktu šādā redakcijā:

“1. Noteikumi nosaka:

1.1. likumā “[Par valsts pensijām](https://likumi.lv/ta/id/38048-par-valsts-pensijam)” (turpmāk – likums) noteiktās valsts pensijas (turpmāk – pensija) piešķiršanas, pārrēķināšanas un izmaksas nosacījumus un kārtību;

1.2. vidējās apdrošināšanas iemaksu algas aprēķināšanas nosacījumus invaliditātes pensijas noteikšanai, tajā skaitā aprēķina formulu un iemaksu algas apmēru, ko piemēro gadījumā, ja apdrošinātajai personai likuma 16. panta pirmajā daļā noteiktajā periodā apdrošināšanas iemaksu algas nav bijis, kā arī iemaksu algas aprēķināšanas kārtību.”;

* 1. izteikt 5.punkta pirmo teikumu šādā redakcijā:

“5. Iesniegumu pensijas piešķiršanai persona var iesniegt klātienē (uzrādot personu apliecinošu dokumentu), elektroniski (parakstītu ar drošu elektronisko parakstu), izmantojot oficiālo elektronisko adresi, vai Vienotajā valsts un pašvaldību pakalpojumu portālā www.latvija.lv (turpmāk – portāls www.latvija.lv), izmantojot portāla piedāvātos autentifikācijas līdzekļus.”;

1.5. izteikt 6.9.2. apakšpunktu šādā redakcijā:

 “6.9.2. izglītības iestādes izziņu, ja apgādnieka zaudējuma pensiju pieprasa persona, kura ir vecāka par 18 gadiem, bet nav sasniegusi 24 gadu vecumu, iegūst likuma 19.panta ceturtajā daļā noteikto izglītību un mācās ārvalsts izglītības iestādē;”;

* 1. papildināt noteikumus ar II1. nodaļu šādā redakcijā:

**“II1. Vidējās apdrošināšanas iemaksu algas aprēķināšana invaliditātes pensijas piešķiršanai**

 141. Vidējo apdrošināšanas iemaksu algu aprēķina par periodu, kāds noteikts likuma [16. panta](https://likumi.lv/ta/id/37968-par-obligato-socialo-apdrosinasanu-pret-nelaimes-gadijumiem-darba-un-arodslimibam#p12) pirmās daļas 1. punktā un kurā apdrošinātajai personai ir reģistrēta 36 mēnešu lielākā apdrošināšanas iemaksu algas summa.

142. Vidējā apdrošināšanas iemaksu algas noteikšanā ņem vērā to mēnešu apdrošināšanas iemaksu algu, no kuras veiktas vai bija jāveic sociālās apdrošināšanas iemaksas invaliditātes apdrošināšanai.

143. Mēnešus, kuros nepilnu kalendāra mēnesi apdrošinātajai personai ir apdrošināšanas iemaksu alga, uzskata par pilniem mēnešiem un ņem vērā vidējās apdrošināšanas iemaksu algas aprēķināšanā saskaņā ar šo noteikumu 146. un 147. punktu.

144. Mēneši, kuros pilnu kalendāro mēnesi apdrošinātajai personai nav reģistrēta apdrošināšanas iemaksu alga, jo apdrošinātā persona ir bijusi atvaļinājumā bez darba samaksas saglabāšanas, kas piešķirts sakarā ar nepieciešamību kopt bērnu, vai saņēmusi slimības pabalstu, dīkstāves pabalstu, dīkstāves palīdzības pabalstu, vecāku pabalsta turpinājumu, slimības palīdzības pabalstu, bezdarbnieka palīdzības pabalstu, jaunā speciālista pabalstu vai atbalstu dīkstāvē esošu darbinieku, pašnodarbināto personu un patentmaksātāju atlīdzības kompensēšanai, ir attaisnotie periodi.

145. Mēnešos, kuros apdrošinātajai personai nav apdrošināšanas iemaksu alga, izņemot tos pilnos kalendāra mēnešus, kuros apdrošinātajai personai bijuši attaisnotie periodi, iemaksu algu nosaka 40 procentu apmērā no valstī noteiktās vidējās apdrošināšanas iemaksu algas (kalendāra gadā, kas beidzas gadu pirms gada, kurā tiek piešķirta pensija) un ņem vērā vidējās apdrošināšanas iemaksu algas aprēķināšanā saskaņā ar šo noteikumu 147. punktu.

146. Vidējo apdrošināšanas iemaksu algu, ņemot vērā šo noteikumu 141., 14.2 un 143. punktā noteikto, aprēķina, izmantojot šādu formulu:

Vi = ((A1+ A2 + …+A36) : 36,

kur

Vi - vidējā apdrošināšanas iemaksu alga;

A1, A2... - 36 mēnešu apdrošināšanas iemaksu alga.

147. Ja piecu gadu laikā pirms invaliditātes pensijas piešķiršanas apdrošinātajai personai apdrošināšanas iemaksu alga ir reģistrēta mazāk par 36 mēnešiem, bet vismaz vienu mēnesi ir veiktas vai bija jāveic sociālās apdrošināšanas iemaksas invaliditātes apdrošināšanai, vidējo apdrošināšanas iemaksu algu, ņemot vērā 142., 14.3, 14.4 un 145. punktā noteikto, aprēķina, izmantojot šādu formulu:

Vi = ((A1+ A2 + ..) + Va x (36 - B - At)) : (36-At),

kur

Vi - vidējā apdrošināšanas iemaksu alga;

A1, A2... - apdrošināšanas iemaksu alga attiecīgajā kalendārajā mēnesī;

Va - 40 procenti no valstī noteiktās vidējās apdrošināšanas iemaksu algas (kalendāra gadā, kas beidzas gadu pirms gada, kurā tiek piešķirta pensija);

B - mēneši, kuros apdrošinātajai personai ir veiktas vai bija jāveic sociālās apdrošināšanas iemaksas invaliditātes apdrošināšanai;

At - pilnie kalendāra mēneši, kuros apdrošināšanas iemaksu alga nav bijusi attaisnoto periodu dēļ, bet ne vairāk kā starpība starp 36 mēnešiem un mēnešiem, kuros apdrošinātai personai ir veiktas vai bija jāveic sociālās apdrošināšanas iemaksas invaliditātes apdrošināšanai (B).

148. Mēneša vidējā apdrošināšanas iemaksu alga, kas aprēķināta saskaņā ar šo noteikumu 146. un 147 .punktu, nevar būt mazāka par 40 procentiem no valstī noteiktās vidējās apdrošināšanas iemaksu algas (kalendāra gadā, kas beidzas gadu pirms gada, kurā tiek piešķirta pensija).”;

1.7. izteikt 15.punkta ievaddaļas pirmo teikumu šādā redakcija:

 “15. Lai pārrēķinātu pensiju, pensijas saņēmējs aģentūrā (uzrādot personu apliecinošu dokumentu), elektroniski (parakstītu ar drošu elektronisko parakstu), izmantojot oficiālo elektronisko adresi, vai portālā www.latvija.lv, izmantojot portāla piedāvātos autentifikācijas līdzekļus, iesniedz iesniegumu pensijas pārrēķināšanai.”;

1.8. papildināt 15.3.2. apakšpunktu aiz vārdiem “kurš pārtraucis mācības” ar vārdiem “izglītības iestādē ārvalstīs”;

1.9. izteikt 26. punkta ievaddaļu šādā redakcijā:

“26. Lai nodrošinātu apgādnieka zaudējuma pensijas izmaksu personām, kuras no 18 gadu vecuma sasniegšanas līdz 24 gadu vecuma sasniegšanai iegūst likuma 19. panta ceturtajā daļā noteikto izglītību, aģentūra: ”;

1.10. izteikt 26.1.apakšpunktu šādā redakcijā:

„26.1. pensijas izmaksu personai pēc 18 gadu vecuma sasniegšanas turpina, pamatojoties uz Izglītības un zinātnes ministrijas elektroniski sniegto informāciju vai personas iesniegto izglītības iestādes izziņu, ja izglītību iegūst izglītības iestādē ārvalstī;”;

1.11. papildināt 27. punkta ievaddaļu aiz vārda “iesniedzot” ar vārdu “ārvalsts”;

* 1. izteikt 27.2. apakšpunktu šādā redakcijā:

“27.2. izziņai ir pievienots tulkojums saskaņā ar normatīvajiem aktiem par valsts valodas lietošanu un normatīvajiem aktiem par dokumentu legalizāciju.”.

2. Šo noteikumu 1.6.apakšpunkts stājas spēkā 2022. gada 1. janvārī.

Ministru prezidents A.K.Kariņš

Labklājības ministre R.Petraviča

Vīza:

valsts sekretārs I.Alliks

Kudiņa 67021678

Daiga.Kudina@lm.gov.lv